کارل یاسپِرسین، بو حاقداکی شرحی ده چوخ ماراقلی‌دیر. " خالیص عاغیل، بو ان عالی مودریکه‌لری آشان تانیماق طرزی کی، اوندا اینسان ان موطلق آزادلیغا قوووشور ، تانری‌یا بسله‌نن سئوگی ایله عئینی‌دیر، لاکین اسپینوزا تانریدان، بو سئوگی‌سینه هانسی‌سا بیر قارشی‌لیق گؤزله‌میر. چونکی تانری اینسانی اؤلچولرله سئون بیر اینسان وارلیغی دئییل. اسپینوزانی تانری‌یا محبتی فرقلی‌دیر، عئیناً ارمیانین تانری‌یا بسله‌دیگی سئوگی کیمی. تانری‌نین وارلیغی اونون اوچون یئترلی دیر. تانری‌یا اولان سئوگی اونون سارسیلماز دایاغی‌دیر، (…) اسپینوزا و ارمیا تانری‌نین اونلاری سئودیگینه گؤره یاشامیرلار، عکسینه تانری وار اولدوغو اوچون یاشاییرلار‌".